RABINDRANATH : SOMOGRO PRONOYJIBON লেখক : রঞ্জন বন্দ্যোপাধ্যায় পৃষ্ঠা : ১৫২ নারীপ্রবাহ নিরন্তর রবীন্দ্রজীবনে। কবির এষণা সেই নারীর জন্য যিনি তাঁর প্রেরণার উৎস, কল্পনার বহ্নিদীপন, হৃদয়ের প্রদাহন, ভাবনার সমবাসিনী। সেই নারী মারাঠি আন্না, ইংরেজ লুসি, নতুন বউঠান কাদম্বরী, কাশীর রানু, জাপানের তোমি, আর্জেন্টিনার ভিক্টোরিয়া, পুরীর হেমন্তবালা, পরম আত্মীয়া ইন্দিরা। রবীন্দ্রজায়া মৃণালিনী নিঃসঙ্গ ছায়া যেন বিপন্ন নেপথ্যে। রঞ্জন বন্দ্যোপাধ্যায়-এর 'রবীন্দ্রনাথ: সমগ্র প্রণয়জীবন'-এর পাতায়-পাতায় জীবন্ত হয়ে উঠেছেন এই নারীরা। রচিত হয়েছে রবীন্দ্রনাথের সঙ্গে তাঁদের সম্পর্কের চোরাস্রোত। বিরহ-মিলনে এই প্রেমের কাহিনি বড়ো মধুর ও মেদুর। এই কফি-টেবিল গ্রন্থে রঞ্জনের দীপ্যমান ভাষায় জীবন্ত হয়ে উঠেছেন রবীন্দ্রজীবনের নারীরা। একবার শুরু করলে শেষ না করে উপায় নেই বিশ্লেষণে প্রসারী, ভাষায় দ্রুত এ-বই।